CELEX: 62016TN0731
Language: hu
Date: 2016-10-10 00:00:00
Title: T-731/16. sz. ügy: 2016. október 10-án benyújtott kereset – Perifereia Stereas Elladas kontra Bizottság

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/36
            
         2016. október 10-án benyújtott kereset – Perifereia Stereas Elladas kontra Bizottság
   (T-731/16. sz. ügy)
   (2016/C 462/46)
   Az eljárás nyelve: görög
   
      Felek
   
   
      Felperes: Perifereia Stereas Elladas (Lamia, Görögország) (képviselő: K. Bakas ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Bizottság Foglalkoztatás, Szociális Ügyek és Társadalmi Befogadás Főigazgatósága 2016. augusztus 10-i 4310049. sz. határozatát (Ref. Ares(2016) 4310049 – 10/08/2016), amelyben elutasításra került a 2015. december 3-i finanszírozási javaslat, amelyet a konzorcium a felperes vezető partnerével nyújtott be 2015. december 3-án az Európai Bizottságnak a foglalkoztatás és a szociális innováció (EASI) (PROGRESS AXIS) 2014-2020 az innovatív szociális politikák területén reformok megvalósítása céljából nevű, VP/2 15/011. sz. javaslat benyújtására való felhívást tartalmazó programja keretében;
            
         
               —
            
            
               az Európai Bizottságot kötelezze a felperes költségeinek és ügyvédje tiszteletdíjának viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, a felperes javaslata tartalmának az Európai Bizottság általi téves értékelésére alapított jogalap.
            
         
               2.
            
            
               A második, az arányosság elvének megsértésére alapított jogalap. A felperes azt állítja, hogy abból kiindulva, hogy az elutasítás alakszerűségek miatt történt, a megtámadott aktust meg kell semmisíteni, mivel ellentétes az arányosság és a megfelelő ügyintézés közösségi elvével.
            
         
               3.
            
            
               A harmadik, az egyenlőség elvének megsértésére alapított jogalap, mivel míg technikai problémák okán lehetőség volt azon pályázók határidejének meghosszabbítására, akik nem nyújtottak be javaslatot, ugyanezt a lehetőséget nem biztosították javítás, kiegészítés vagy pontosítások nyújtása céljából azon pályázók tekintetében, akik benyújtották javaslataikat.